मध्यप्रदेश के गृहमंत्री बाला बच्चन बोले,  'जो राशि मांगना चाह रहे हो उससे ज्यादा दूंगा, पहले कांग्रेस ज्वाइन करो', VIDEO वायरल  
बाला बच्चन को सबसे युवा विधायक रहने का मिल चुका है दर्जा 
कांग्रेस में शामिल होने का दिया प्रलोभन
जलगौन में पाटिल समाज के कार्यक्रम में शामिल होने पहुंचे थे बाला
मध्य प्रदेश के गृहमंत्री बाला बच्चन (Bala Bachchan) का एक वीडियो इन दिनों सोशल मीडिया पर वायरल हो रहा है जिसमें वे लोगों को कांग्रेस में शामिल होने के नाम पर योजना राशि देने की बात कर रहे हैं.  बच्चन वीडियो में कहते दिख रहे हैं, ''आप जो राशि मांगना चाह रहे हो उससे ज्यादा दूंगा , पहले कांग्रेस पार्टी जॉइन करो.''  वीडियो में उन्होंने कहा, ''हमने 50 -50 करोड़ की सड़कें स्वीकृत कराई जहां 600 - 700 वोट की लीड मिली.''
जलगौन में पाटिल समाज के एक कार्यक्रम के दौरान उन्होंने कहा कि हमने मांगलिक भवन और मंदिर के लिए पैसे दिए.  मंदिर में बैठ के कसम खाई और चुनाव आया तो सब हमारे खिलाफ गए. 
कम वोट के लिये लताड़, गांव में विकास के लिये पैसे चाहिये तो पहले @INCMP@INCIndia ज्वॉइन करो?मप्र के गृहमंत्री @BalaBachchan@GovernorMP@ndtvindia@JansamparkMP@ChouhanShivraj@OfficeOfKNath@BJP4India@BJP4MP@rajneesh4n#CitizenshipBill#OnionPrice@shailendranrbpic.twitter.com/5X1RmhYoPK
बच्चन ने कहा, ''सनगांव , संगोदा , बिल्वा डेब और रणगांव में पैसे देने के बाद सब हमारे खिलाफ  गए . हमने 50 - 50 हजार किसानों के कर्ज माफ किए. लिस्ट लेकर आऊंगा 50 प्रतिशत लोगों का कर्ज माफ हुआ.  हम तुम्हारे लिए सब करे और तुम फूल- फूल करो तो हम मूर्ख नहीं बनेंगे''.
बता दें इससे पहले बाला बच्चन अपनी बहन की वजह से चर्चा में रह चुके है. दरअसल उनकी बड़ी बहन और तत्कालीन वासावी ग्राम पंचायत सरपंच ताराबाई भ्रष्टाचार के एक मामले में फंसी हैं. उनके सरपंच रहते हुए वहां शौचालय निर्माण में धांधली की शिकायत मिली थी. उसके बाद जांच में आरोप सही साबित हुए.